Source: https://www.atc.sk/2017/10/toto-za-vas-uctovnicka-nespravi/
Timestamp: 2019-06-26 20:26:37+00:00
Document Index: 10994258

Matched Legal Cases: ['§ 17', '§29', '§ 16', '§16', '§ 43', '§ 44', '§ 18', '§ 19', '§17']

Toto za Vás účtovníčka nespraví (2017) - ATC
29.10.2017 / Dane z príjmov - ATC.sk
Do konca roka zostáva už len niekoľko týždňov, ktoré uplynú veľmi rýchlo. Aby ste nezaplatili na daniach za rok 2017 viac ako musíte, venujte pozornosť týmto oblastiam a výdavkom, pretože ich uznanie, či neuznanie za daňový výdavok v tomto zdaňovacom období je vo Vašich rukách.
Zákon vymedzuje okruh výdavkov, ktoré sa považujú za daňové výdavky až v tom zdaňovacom období, v ktorom sú uhradené (zaplatené), , tzn. ak uvedené náklady neuhradíte do konca zdaňovacieho obdobia, aj napriek tomu, že v účtovníctve budú riadne zaúčtované a budú súčasťou hospodárskeho výsledku, bude ich potrebné v daňovom priznaní pripočítavať k základu dane. Daňovým výdavkom sa stanú až v tom období, v ktorom dôjde k ich úhrade. Nejedná sa o žiadnu novinku – oproti roku 2016 došlo v tejto oblasti len k drobným úpravám – no napriek tomu si dovoľujeme na tento aspekt upozorniť. Prehľad výdavkov, ktoré podliehajú tomuto režimu uvádzame nižšie, resp. v závere. Ak preto chcete, aby takto zaúčtované náklady boli aj daňovým výdavkom tohto zdaňovacieho obdobia, je potrebné, aby ste zabezpečili ich úhradu do 31.12.2017.
Poradenské, účtovné a právne služby
Výdavky za vedenie účtovníctva, daňové poradenstvo, audit, právne služby, notárske a podobné služby uvedené v kóde Klasifikácie produktov 69.1 a 69.2. (podrobný zoznam uvádzame v prílohe ) sú daňovým výdavkom až po ich zaplatení. Ak sa napríklad úhrada faktúry za vedenie účtovníctva v mesiaci december 2017 neuskutoční do 31.12.2017 nebude daňovým výdavkom roku 2017, ale až v tom období, v ktorom dôjde k úhrade.
Najčastejšie sa z tejto skupiny výdavkov v účtovníctvach nachádzajú výdavky za sprostredkovanie (či už za sprostredkovanie predaja, činnosť vedúcu k uzatvoreniu zmluvy, provízia personálnym agentúram za sprostredkovanie zamestnanca a i.), pri ktorých je okrem podmienky zaplatenia nastavená aj maximálna suma, ktorú možno do výdavkov uznať, bez ohľadu na jej fakturovanú výšku . Zákon povoľuje zahrnúť do daňových výdavkov maximálne 20% z hodnoty sprostredkúvaného obchodu. Preto Vás žiadame byť súčinní pri určovaní hodnoty sprostredkovaného obchodu.
Zákon vymedzuje subjekty, na ktoré sa uvedená podmienka limitácie výdavkov za sprostredkovanie a ich úhrady nevzťahuje. Ako príklad možno uviesť banky, poisťovne… (podrobnejšie § 17 ods. 19 písm. d).
Nájom (aj licencia za SW)
Veľmi často sa v účtovníctvach nachádzajú výdavky za nájom. Tu sa v zákone ešte minulý rok upresnilo, že ide o nájom nielen hnuteľných vecí a nehnuteľností, no za prenájom sa považuje aj poskytnutie práva na použitie alebo za použitie predmetu priemyselného vlastníctva, počítačových programov (software) , návrhov alebo modelov, know-how a ďalšie – viď. nižšie. Ak teda nebude napríklad uhradené nájomné za prenájom kancelárie, automobilu alebo licencia za SW k poslednému dňu zdaňovacieho obdobia 2017, nebude toto daňovým výdavkom roku 2017. Ak preto chcete, aby takto zaúčtované náklady boli aj daňovým výdavkom tohto zdaňovacieho obdobia, je potrebné, aby ste zabezpečili ich úhradu do 31.12.2017. Ak ide o nájomné uhrádzané fyzickej osobe, hoci je u fyzickej osoby takéto nájomné zaúčtované ako výdavok, do daňových výdavkov ho možno zahrnúť najviac do výšky časovo rozlíšenej sumy prislúchajúcej na príslušné zdaňovacie obdobie.
Prieskum trhu, marketingové a INÉ štúdie
Pozor, do tejto kategórie výdavkov spadajú nielen marketingovo zamerané štúdie. Aj keď pojem „iná“ štúdia nie je v zákone definovaný, správca dane ho vykladá tak, že ide o akúkoľvek štúdiu, tzn. aj výrobného a iného charakteru.
V tejto súvislosti si dovoľujeme upozorniť, že v prípade, ak Vaša spoločnosť dosahuje výnosy za prieskum trhu, marketingové a iné štúdie, do zdaniteľných príjmov sa zahrnú až v tom zdaňovacom období, v ktorom Vám budú uhradené. To znamená, že ak budete mať v účtovníctve zaúčtovaný výnos za poskytnutý prieskum trhu, avšak tento Vám do 31.12.2017 nebude uhradený, nebude zdaniteľným výnosom roku 2017 (bude ako výnos odpočítaný od základu dane).
Získanie noriem a certifikátov
Výdavky na získanie napr. ISO, TŰV, certifikátu zhody, produktu, vzdelávací certifikát alebo akékoľvek iné normy alebo certifikáty takisto podliehajú podmienke zaplatenia. Navyše, ak takéto výdavky prevyšujú sumu 2400 eur, nie je možné ich zahrnúť do výdavkov jednorazovo, ale postupne (rovnomerne počas doby ich platnosti, najviac počas 36 mesiacov počnúc od mesiaca zaplatenia).
Sponzorstvo v športe
Od roku 2016 je sponzorský dar venovaný na základe zmluvy o sponzorstve v športe považovaný za daňový výdavok a to po zaplatení, ak sponzor vykáže kladný základ dane, športovec je reprezentant podľa §29 ods. 2 zákona o športe (nie amatérsky športovec) a podľa skutočného rozsahu v akom bol použitý (sponzorovaný má povinnosť zverejňovať údaje o spôsobe použitia, resp. sponzor má právo žiadať informácie o použití sponzorského a doklady preukazujúce použitie sponzorského, pričom sponzorovaný je povinný ich bezodkladne poskytnúť sponzorovi).
Výdavky vyplácané nerezidentom nezmluvného štátu ( § 16 ods. 1 ZDP)
Pri výdavkoch, ktoré sa vzťahujú k príjmom (§16 ods. 1 ZDP) vyplácaným nerezidentom , daňovníkom nezmluvného štátu nepostačuje len podmienka zaplatenia faktúry, no aj splnenie odvodu zrazenej alebo zabezpečenej dane ako aj splnenie oznamovacej povinnosti. ( § 43 ods. 11 alebo § 44 ods. 3 ZDP), ak takáto povinnosť vznikla. Tzn. ak Vám vznikla povinnosť zraziť daň pri platbe dodávateľovi nezmluvného štátu napr. za softvér, bude tento náklad Vaším daňovým výdavkom až po splnení všetkých vyššie uvedených povinností – zaplatení dodávateľovi , odvedení zrazenej dane správcovi dane a splnení si oznamovacej povinnosti v zákonnom stanovenej lehote
Kompenzačné platby vyplácané podľa zákona o regulácii v sieťových odvetviach
Výdavky, ktorých daňová uznateľnosť závisí od vykázaného základu dane
Ak si od účtovníkov žiadate predbežné/priebežné kalkulácie výšky dane ešte počas roka, mali by ste počítať s tým, že v nich zrejme nebudete mať zohľadnené výdavky, ktorých daňová uznateľnosť závisí od vykázaného základu dane. Medzi uvedené náklady patria napríklad:
odpisy ako aj nájomné osobných automobilov so vstupnou cenou 48 000 eur a viac (Klasifikácia produktov 29.10.2)
členské príspevky vyplývajúce z nepovinného členstva
úroky platené z úverov a pôžičiek ak je veriteľ závislou osobou – uplatnenie pravidiel tzv. nízkej kapitalizácie
víno ako reklamný predmet.
Neuhradené záväzky po splatnosti
Okrem výdavkov po zaplatení nie je možné do priebežných kalkulácií zahrnúť ani zvýšenie základu dane o neuhradené záväzky evidované ku koncu zdaňovacieho obdobia , ktoré sú viac ako 360 dní po splatnosti. Jedná sa o úpravu o tie záväzky, ktoré sa viažu k nákladom, ktoré boli daňovým výdavkom či už priamo zaúčtovaným do nákladov alebo nepriamo prostredníctvom odpisov, alebo sa stanú výdavkom až pri predaji, vyskladnení (zásoby, pozemky) a to v tých prípadoch, ak od ich splatnosti k poslednému dňu zdaňovacieho obdobia (31.12.2017) uplynie lehota viac ako 360 dní od ich splatnosti. Je potrebné poznamenať, že pri uvedenej úprave sa vychádza z pôvodnej splatnosti záväzkov, ich následné prolongácie (predĺženia splatnosti) nemá na túto úpravu vplyv. Rovnako sa vykonáva úprava aj v prípade Vašou spoločnosťou vyhotovených dobropisov, ak ich k poslednému dňu evidujete ako neuhradené a od ich splatnosti uplynula lehota viac ako 360 dní. Odporúčame Vám skontrolovať si aktuálny stav neuhradených záväzkov vrátane vyhotovených dobropisov, ktoré Vám Vaši účtovníci isto kedykoľvek na požiadanie z účtovníctva vygenerujú a pošlú.
Rovnako odporúčame, aby ste si porovnali stav evidovaných neuhradených pohľadávok, ktorý je evidovaný v účtovníctve a prehodnotili ich rizikovosť Toto má vplyv nielen na verné a pravdivé vykázanie skutočnosti v účtovníctve, ale má dopad aj na tvorbu opravných položiek (účtuje sa do nákladov) k pohľadávkam resp. odpis pohľadávok, v prípadoch, ak nastali buď zákonné dôvody na tvorbu opravných položiek alebo odpis, resp. ak ich z hľadiska vymožiteľnosti Vaša spoločnosť považuje za rizikové. Uvedené má vplyv aj na následnú daňovú uznateľnosť tvorby opravných položiek k pohľadávkam a odpis pohľadávok. Nedlhuje Vám napr. niekto, na koho bol vyhlásený konkurz? Sledujete takéto veci? Nezaevidovala účtovníčka napr. pre chýbajúci variabilný symbol úhradu k niečomu, čo je v skutočnosti neuhradené a platba sa viaže k niečomu inému? Odporúčame, overujte si a starajte sa o svoje pohľadávky s náležitou starostlivosťou.
Povinnosť prerušiť daňové odpisy
V prípade, že ste niektorý majetok, ktorý máte zaradený do užívania nepoužívali v zdaňovacom období na zabezpečenie zdaniteľných príjmov, zákon ustanovuje povinnosť prerušiť uplatňovanie odpisovania. O tomto svojho účtovníka včas informujte. Napr. kúpili ste pracovný stroj, ale nepodarilo sa Vám v danom roku vykonávať činnosť, na ktorú je určený, nedošlo k predĺženiu platnosti povolenia na predčasné užívanie stavby a pod.? Potom je potrebné prerušiť uplatňovanie daňových odpisov – o tieto odpisy sa neprichádza, pretože o dobu prerušenia sa predlžuje doba odpisovania.
Oznámte účtovníkovi rozdiel ceny a podmienok pri transakciách medzi závislými osobami
Pri vyčíslovaní základu dane od Vás účtovník potrebuje aj informáciu o rozdiele, o ktorý sa ceny alebo podmienky, ktoré ste použili v tzv. kontrolovaných transakciách, t.j. v transakciách, uskutočňovaných medzi 2 závislými subjektmi (ak také máte) líšia od cien alebo podmienok, ktoré by sa použili medzi nezávislými osobami. Spôsob, akým ste zistili tento rozdiel (ako aj to, že rozdiel nie je) je potrebné, aby ste vedeli doložiť a popísať v tzv. transferovej dokumentácii. Zákon o dani z príjmov úpravy ako aj metódy upravuje v § 18. Dokumentáciu od Vás môže správca dane alebo finančné riaditeľstvo požadovať od prvého dňa nasledujúceho po uplynutí lehoty na podanie daňového priznania a to do 15 dní od doručenia výzvy – t.j. aj bez zahájenia daňovej kontroly.
Uplatňovanie daňových odpisov pri majetku určenom na prenájom
V prípade, ak Vaša spoločnosť prenajíma majetok, možno uplatniť daňové odpisy z takéhoto majetku maximálne do výšky výnosov z prenájmu. Preto by ste mali byť súčinní a mali by ste účtovníkom poskytnúť informácie o majetku určenom na prenájom a k nemu prislúchajúcich výnosov.
Predaj dlhodobého majetku s limitovaným uplatňovaním daňovej zostatkovej ceny
Zákon ustanovuje niektoré druhy dlhodobého majetku, pri predaji ktorých je možné zahrnúť daňovú zostatkovú cenu najviac do výšky výnosov z predaja. Ako príklady takéhoto majetku, ktoré sa v praxi najčastejšie vyskytujú, je možné uviesť osobné automobily, budovy a stavby zaradené do 6. Odpisovej skupiny (podrobnejšie § 19 ods. 3 písm. b) ods. 1). Ani na toto by ste nemali pri svojich predbežných odhadoch výšky dane zabudnúť.
Podrobná klasifikácia výdavkov po zaplatení
§17 ods. 19 Zákona č. 595/2003 Z. z. o dani z príjmov
a) kompenzačné platby vyplácané podľa osobitného predpisu /37ad/ u ich dlžníka,
d) odplaty (provízie) za sprostredkovanie u prijímateľa služby, a to aj ak ide o sprostredkovanie na základe mandátnych zmlúv alebo obdobných zmlúv 79a/ najviac do výšky 20% z hodnoty sprostredkovaného obchodu; tento limit sa nevzťahuje na banku a pobočku zahraničnej banky, /94/ Exportno-importnú banku Slovenskej republiky, /95/ poisťovňu, pobočku poisťovne z iného členského štátu a pobočku zahraničnej poisťovne, zaisťovňu, pobočku zaisťovne z iného členského štátu a pobočku zahraničnej zaisťovne a subjekt podľa osobitného predpisu, /79b/
f) výdavky (náklady) na poradenské a právne služby zatriedené do kódu Klasifikácie produktov 69.1 a 69.2, /120/
g) výdavky (náklady) na získanie noriem a certifikátov, /1/ zahrnované do základu dane rovnomerne počas doby ich platnosti, najviac počas 36 mesiacov, a to počnúc mesiacom, v ktorom boli tieto výdavky (náklady) zaplatené, pričom výdavky na normy a certifikáty /1/ neprevyšujúce obstarávaciu cenu 2 400 eur sa zahrnú do základu dane jednorázovo,
h) výdavky (náklady) na sponzorské u sponzora na základe zmluvy o sponzorstve v športe /29ab/ poskytnuté počas obdobia trvania zmluvy o sponzorstve v športe /29ab/ v rozsahu podľa jeho skutočného použitia v príslušnom zdaňovacom období, ak v príslušnom zdaňovacom období sponzor vykáže kladný základ dane; za výdavky (náklady) na sponzorské sa nepovažuje poskytnutie sponzorského pre športovca /79c/ okrem športového reprezentanta. /79d/
69 Právne a účtovnícke služby
69.1 Právne služby
69.10 Právne služby
69.10.1 Právne služby
Táto kategória vylučuje:
– administratívne súdne služby, pozri 84.23.11
69.10.11 Právne poradenstvo a zastupovanie v oblasti trestného práva
Táto subkategória zahŕňa:
– poradné, zastupiteľské a súvisiace služby (obhajoba, hľadanie dôkazov, svedkovia, experti atď.) v oblasti trestného práva
69.10.12 Právne poradenstvo a zastupovanie v právnych konaniach obchodného a komerčného práva
– poradné, zastupiteľské a súvisiace služby v právnych alebo podobných procedúrach týkajúce sa obchodného práva
69.10.13 Právne poradenstvo a zastupovanie v právnych konaniach pracovného práva
– poradné, zastupiteľské a súvisiace služby v právnych alebo podobných procedúrach týkajúcich sa pracovného práva
69.10.14 Právne poradenstvo a zastupovanie v právnych konaniach občianskeho práva
– poradné, zastupiteľské a spojené služby v právnych alebo podobných procedúrach týkajúcich sa občianskeho práva
69.10.15 Právne služby v oblasti patentov, autorských práv a ostatných práv duševného vlastníctva
– koncepty a certifikácie dokumentov a súvisiacich služieb týkajúce sa patentov, autorských práv a iných práv v oblasti duševného vlastníctva
Táto subkategória vylučuje:
– licenčné služby oprávňujúce využívať duševné vlastníctvo a podobné produkty, pozri 77.40.1
69.10.16 Notárske služby
– koncepty a zachovanie pôvodných listín s vymáhateľnou a dôkaznou hodnotou.
Tieto služby sa týkajú oblastí ako rodinné právo (predmanželské zmluvy), dedičské právo a testamenty, prevod nehnuteľností, podnikové právo atď.
69.10.17 Arbitráž a urovnanie sporu
– arbitráže alebo sprostredkovanie riešenia sporov medzi zamestnancami a vedením, medzi spoločnosťami alebo medzi jednotlivcami
– zastupovanie menom jednej zo strán v spore, pozri 69.10.11- 69.10.14
69.10.18 Právne služby v oblasti aukcií
– právne služby súvisiace s likvidáciou aktív majetku vydražením
– iné dražobné služby ako služby súvisiace s legálnym postupom, pozri 82.99.19
69.10.19 Ostatné právne služby
– služby podmienečného uloženia a vyrovnania majetku
– poradné služby zákazníkom súviciace s ich legálnymi právami a povinnosťami a ostatné právne služby i. n.
69.2 Služby účtovnícke, vedenie účtovných kníh, audítorské služby; daňové poradenstvo
69.20 Služby účtovnícke, vedenie účtovných kníh, audítorské služby; daňové poradenstvo
69.20.1 Finančný audit
69.20.10 Finančný audit
– služby preskúmania účtovných záznamov a iných podporných dôkazov organizácie za účelom vyjadrenia názoru o tom, či finančné bilancie organizácie skutočne odrzkadlujú jej pozíciu k danému dňu a výsledky jej činnosti za obdobie končiace týmto dňom sú v súlade so všeobecne platnými účtovnými zásadami
– služby kontroly účtov, pozri 69.20.21
– audit manažmentu, pozri 70.22.11
69.20.2 Účtovnícke služby
– služby spracovania údajov, pozri 63.11.11
69.20.21 Kontrola účtov
– revízne služby ročných a priebežných finančných bilancií a iných účtovných informácií. Rozsah revízie je menší ako u auditu a stupeň poskytnutej istoty je teda nižší.
– analýzu súvah atď.
69.20.22 Zostavovanie účtovnej uzávierky
– služby zostavovania účtovných uzávierok na základe informácií poskytnutých zákazníkom. Nedávajú sa žiadne záruky ohľadom presnosti výsledných uzávierok
– spracovanie firemných daňových priznaní, poskytované v kombinácii s prípravou účtovných uzávierok za jeden poplatok
– zostavovanie výkazov príjmov, súvah atď.
– služby spracovania podnikateľských daňových priznaní, ak sú poskytované ako osobitné služby, pozri 69.20.3
69.20.23 Účtovná evidencia
– účtovnícke služby pozostávajúce z klasifikácie a zaznamenávania podnikateľských transakcií v peniazoch alebo inej mernej jednotke do účtovných kníh
– služby mzdového účtovníctva vrátane výpočtu miezd a počítačového spracovania miezd a vedenia mzdového účtovníctva, pozri 69.20.24
– účtovnícke služby súvisiace s daňovým priznaním, pozri 69.20.3
– inkasné služby, pozri 82.91.12
69.20.24 Mzdové služby
– mzdové služby vrátane výpočtu miezd a vedenia mzdového účtovníctva
69.20.29 Ostatné účtovné služby
– ostatné účtovnícke služby ako atestovanie, ohodnocovanie, príprava pro forma výkazov atď.
69.20.3 Daňové poradenstvo
69.20.31 Poradenstvo a príprava v oblasti daní právnických osôb
– poradenstvo v oblasti podnikových daní a prípravu daňových priznaní pre všetky druhy daní (napr. DPH)
69.20.32 Príprava a plánovanie v oblasti daní fyzických osôb
– prípravu a plánovanie daní v osobných spoločnostiach
– prípravu a plánovanie daní jednotlivcov
69.20.4 Platobná neschopnosť a konkurzné správcovstvo
69.20.40 Platobná neschopnosť a konkurzné správcovstvo
– poskytovanie poradenstva a pomoci manažmentu a/alebo veriteľom insolventných spoločností a/alebo vystupovanie ako konkurzný správca alebo poverenec
https://www.atc.sk/2017/10/toto-za-vas-uctovnicka-nespravi/
marec 16, 2015, 1:53 pm Dane z príjmov